ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోటి మైలురాయి దాటిన కోవిడ్ పరీక్షలు
1100 దాటిన కోవిడ్ ప్రయోగశాలల సంఖ్య
4.24 లక్షలకు పైగా కోలుకున్న బాధితులు, చికిత్సలో ఉన్నవారికంటే 1.7 లక్షలు అధికం
జాతీయ స్థాయిలో 60.86% చేరుకున్న కోలుకున్నవారి శాతం
కోవిడ్ తాజా పరిణామాలలో భాగంగా మొత్తం పరీక్షల సంఖ్య కోటి మైలురాయి దాటటం విశేషం. నిర్థారణ పరీక్షలకు అత్యధిక ప్రాధాన్యమివ్వటం తెలిసిందే. పరీక్షలు, గుర్తింపు, చికిత్స అనే వ్యూహంలో భాగంగా ప్రజలకోసం అనేక చర్యలు తీసుకుంటున్నారు. అందులో భాగంగానే కోవిడ్ పరీక్షలకు ఎదురవుతున్న అనేక ప్రతిబంధకాలను తొలగించారు. దీంతో ప్రతిరోజూ పరీక్షల సంఖ్య పెరుగుతూ వస్తోంది. గడిచిన 24 గంటల్లో 3,46,459 పరీక్షలు జరపగా ఇప్పటిదాకా చేసిన పరీక్షల సంఖ్య 1,01,35,525 కు చేరింది.
దేశ వ్యాప్తంగా కోవిడ్ పరీక్షల లాబ్ ల నెట్ వర్క్ ను విస్తృతం చేసేందుకు భారత వైద్య పరిశోధనా మండలి  చర్యలు తీసుకుంటున్నది. దీని ఫలితంగానే పరీక్షల సంఖ్య పెంపు సాధ్యమైంది. రోజూ లాబ్ ల సంఖ్య పెరుగుతూ వస్తోంది. ఇప్పుడు భారత్ లో మొత్తం లాబ్ ల సంఖ్య 1105 కు చేరింది. వీటిలో 788 ప్రభుత్వ లాబ్ లు కాగా, 317 ప్రయివేట్ లాబ్ లు. ప్రస్తుత పరిస్థితి ఇలా ఉంది:
- తక్షణం ఫలితాలు చూపే పరీక్షల లాబ్స్ : 592 
- ట్రూ నాట్ ఆధారిత పరీక్షల లాబ్స్ : 421 
- సిబినాట్ ఆధారిత పరీక్షల లాబ్స్: 92 
భారత ప్రభుత్వం వివిధ రాష్ట్రాలు, కేంద్రపాలిత ప్రాంతాలతో కలిసి తీసుకుంటున్న ముందస్తు జాగ్రత్తలు, సానుకూల చర్యలు తగిన ఫలితాలు ఇస్తున్నాయి. కోవిడ్ నుంచి కోలుకున్న వారి సంఖ్య ఈ రోజుకు 4,24,432 కు పెరిగింది. గడిచిన 24 గంటల్లో మొత్తం 15,350 మంది కోవిడ్ బాధితులు కోలుకున్నారు.
ప్రస్తుతం కోవిడ్ తో చికిత్స పొందుతున్నవారి కంటే కోలుకున్నవారే 1,71,145 మంది ఎక్కువగా ఉన్నారు. దీంతో జాతీయ స్థాయిలో కోలుకున్నవారి శాతం 60.86% కు చేరినట్టయింది.
ప్రస్తుతం ఇంకా 2,53,287 మంది బాధితులుండగా వారందరికీ వైద్యుల పర్యవేక్షణలో చికిత్స జరుగుతోంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
రక్షణ మంత్రిత్వ శాఖ
ఆసక్తికరంగా జరిగిన వరుణ 2022 విన్యాసాలు
ఇండో-ఫ్రెంచ్ ద్వైపాక్షిక నావికాదళ విన్యాసం ‘వరుణ-2022’ 20వ ఎడిషన్ ముగింపు 03 ఏప్రిల్ 22న జరిగింది. ఈ ఏడాది సాగిన ఈ విన్యాసాలు విస్తృతమైన సముద్ర కార్యకలాపాలను కవర్ చేస్తుంది. ఎక్సర్సైజ్లోని ఈవెంట్తో కూడిన వ్యూహాత్మక సముద్ర దశ అధునాతన జలాంతర్గామి వ్యతిరేక యుద్ధ వ్యూహాలు, ఫిరంగుల కాల్పుల విన్యాసాలు, నైపుణ్య ప్రదర్శనలు, పరిణామాలు, వ్యూహాత్మక యుక్తులు మరియు విస్తృతమైన వైమానిక కార్యకలాపాలపై ప్రాథమిక దృష్టి సారించింది. యూనిట్లు సమగ్ర హెలికాప్టర్ల ద్వారా క్రాస్ డెక్ ల్యాండింగ్లను కూడా చేపట్టాయి, వాటి మధ్య అధిక స్థాయి ఇంటర్పెరాబిలిటీని ప్రదర్శిస్తాయి.
అడ్వాన్స్డ్ యాంటీ సబ్మెరైన్ వార్ఫేర్  ఎక్సర్సైజులపై ఫోకస్ చేయడంతో వ్యాయామం వరి దశ పురోగమించింది. సీ కింగ్ ఎంకే 42బి, సముద్ర గస్తీ ఎయిర్క్రాఫ్ట్ పి8ఐ, ఫ్రెంచ్ నేవీ ఫ్రిగేట్ ఎఫ్ఎస్ కోర్బెట్, సహాయక నౌక ఎఫ్ఎస్ లోయిర్ మరియు ఇతర యూనిట్లతో కూడిన ఐఎన్ఎస్ చెన్నై పూర్తి స్పెక్ట్రమ్ ఎస్డబ్ల్యూ కార్యకలాపాలపై విన్యాసాలు చేసింది.
వ్యాయామం చివరి రోజు  సిబ్బంది క్రాస్ విజిట్లు, సీ-రైడర్ల క్రాస్ ఎంబార్కేషన్, మరియు ముగింపు సెషన్ నిర్వహించారు. ఈ ప్రదర్శనల్లో భాగస్వామ్యమైన యూనిట్ల పార్టిసిపెంట్స్, ఆపరేషన్స్ టీమ్లు సమగ్ర వివరణ కోసం ఐఎన్ఎస్ చెన్నైలో సమావేశమయ్యారు. సముద్రంలో నిర్వహించిన అన్ని పరిణామాలు విన్యాసాల భవిష్యత్తు కార్యాచరణలో సాధ్యమైన చేరికల కోసం చర్చించారు.
ఆర్థిక మంత్రిత్వ శాఖ
14 రాష్ట్రాలకు రూ.7183.42 కోట్ల రెవెన్యూ లోటు గ్రాంట్ను విడుదల
రాష్ట్రాలు 2022-23లో రూ.86,201 కోట్ల రెవెన్యూ లోటు గ్రాంట్ను పొందుతాయి
ఆర్థిక మంత్రిత్వ శాఖ వ్యయ విభాగం గురువారం 14 రాష్ట్రాలకు రూ.7,183.42 కోట్ల పోస్ట్ డెవల్యూషన్ రెవెన్యూ లోటు  గ్రాంట్ కు సంబంధించి 1వ నెలవారీ వాయిదాను విడుదల చేసింది. 15వ ఆర్థిక సంఘం సిఫారసుల మేరకు ఈ గ్రాంట్ విడుదలైంది.
2022-23 ఆర్థిక సంవత్సరానికి 14 రాష్ట్రాలకు మొత్తం రూ.86,201 కోట్ల డెవల్యూషన్ అనంతర రెవెన్యూ లోటు గ్రాంట్ను పదిహేనవ ఆర్థిక సంఘం సిఫార్సు చేసింది. సిఫార్సు చేసిన గ్రాంట్ని 12 సమానమైన నెలవారీ వాయిదాలలో సిఫార్సు చేసిన రాష్ట్రాలకు వ్యయ విభాగం విడుదల చేస్తుంది.
విభజన తర్వాత రెవెన్యూ లోటు గ్రాంట్లు రాజ్యాంగంలోని ఆర్టికల్ 275 ప్రకారం రాష్ట్రాలకు అందిస్తారు. విభజన తర్వాత రాష్ట్రాల రెవెన్యూ ఖాతాలలోని అంతరాన్ని తీర్చడానికి వరుసగా ఆర్థిక కమీషన్ల సిఫార్సుల మేరకు గ్రాంట్లు రాష్ట్రాలకు విడుదల చేస్తారు.
2020-21 నుండి 2025-26 వరకు ఈ గ్రాంట్ను స్వీకరించడానికి రాష్ట్రాల అర్హత, గ్రాంట్ పరిమాణాన్ని పదిహేనవ కమీషన్ అంచనా వేసిన డెవల్యూషన్ను పరిగణనలోకి తీసుకున్న తర్వాత ఈ సమయంలో.రాష్ట్రం రాబడి, వ్యయాల అంచనా మధ్య అంతరం ఆధారంగా నిర్ధారించారు.
2022-23లో పదిహేనవ ఫైనాన్స్ కమిషన్ ద్వారా డెవల్యూషన్ అనంతర రెవెన్యూ లోటు గ్రాంట్ కోసం సిఫార్సు చేసిన రాష్ట్రాలు: ఆంధ్రప్రదేశ్, అస్సాం, హిమాచల్ ప్రదేశ్, కేరళ, మణిపూర్, మేఘాలయ, మిజోరాం, నాగాలాండ్, పంజాబ్, రాజస్థాన్, సిక్కిం, త్రిపుర, ఉత్తరాఖండ్ మరియు పశ్చిమ బెంగాల్.
2022-23కి సిఫార్సు చేసిన పోస్ట్ డెవల్యూషన్ రెవెన్యూ లోటు గ్రాంట్, మొదటి విడతగా రాష్ట్రాలకు విడుదల చేసిన మొత్తం వివరాలు ఈ క్రింది విధంగా ఉన్నాయి:
రాష్ట్రాల వారీగా విడుదలైన డెవల్యూషన్ అనంతర రెవెన్యూ లోటు గ్రాంట్లు 

|
|
క్రమసంఖ్య
|
|
రాష్ట్రం
|
|
2022-23 సంవత్సరానికి ఎఫ్సి-ఎక్స్వి సిఫార్సు చేసిన పీడీఆర్డిజి
|
|
2022 ఏప్రిల్ లో విదులైన మొదటి వాయిదా
|
|
1
|
|
ఆంధ్రప్రదేశ్
|
|
10,549
|
|
879.08
|
|
2
|
|
అస్సాం
|
|
4,890
|
|
407.50
|
|
3
|
|
హిమాచల్ ప్రదేశ్
|
|
9,377
|
|
781.42
|
|
4
|
|
కేరళ
|
|
13,174
|
|
1097.83
|
|
5
|
|
మణిపూర్
|
|
2,310
|
|
192.50
|
|
6
|
|
మేఘాలయ
|
|
1,033
|
|
86.08
|
|
7
|
|
మిజోరాం
|
|
1,615
|
|
134.58
|
|
8
|
|
నాగాలాండ్
|
|
4,530
|
|
377.50
|
|
9
|
|
పంజాబ్
|
|
8,274
|
|
689.50
|
|
10
|
|
రాజస్థాన్
|
|
4,862
|
|
405.17
|
|
11
|
|
సిక్కిం
|
|
440
|
|
36.67
|
|
12
|
|
త్రిపుర
|
|
4,423
|
|
368.58
|
|
13
|
|
ఉత్తరాఖండ్
|
|
7,137
|
|
594.75
|
|
14
|
|
పశ్చిమ బెంగాల్
|
|
13,587
|
|
1132.25
చట్ట, న్యాయ మంత్రిత్వ శాఖ
వర్చువల్ కోర్టుల పురోగతి
న్యాయ స్థానంలో కక్షిదారు లేదా న్యాయవాది ఉనికిని తొలగించడానికి, వర్చువల్ ప్లాట్ఫారమ్లో  కేసుల పరిష్కారం కోసం ఉద్దేశించిన భావన వర్చువల్ కోర్టులు. న్యాయస్థాన వనరులను సమర్ధవంతంగా ఉపయోగించుకోవడానికి, చిన్నపాటి వివాదాలను పరిష్కరించడానికి న్యాయవాదులకు సమర్ధవంతమైన మార్గాన్ని అందించేందుకు ఈ భావనను అభివృద్ధి చేశారు. వర్చువల్ కోర్టును న్యాయమూర్తి వర్చువల్ ఎలక్ట్రానిక్ ప్లాట్ఫారమ్ ద్వారా నిర్వహించవచ్చు. దీని అధికార పరిధి రాష్ట్రవ్యాప్తంగా ఉండటమే కాక 24X7 ఇది పని చేస్తుంది. ప్రస్తుతం వర్చువల్ కోర్టులను ట్రాఫిక్ చలాన్కు సంబంధించిన కేసులను మాత్రమే నిర్వహిస్తున్నాయి. ఇది లిటిగేషన్ ఖర్చులను తగ్గించడమే కాక ట్రాఫిక్ చలాన్ కేసుల పరిహార ప్రక్రియను సరళీకృతం చేసింది. దాదాపు 3.26 కోట్ల కేసులు ను 22 వర్చువల్ కోర్టుల ద్వారా నిర్వహించగా, 39 లక్షల కు పైగా కేసులలో, రూ. 419.89 కోట్లకు పైగా ఆన్లైన్ జరిమానాను 30.06.2023వరకు వసూలు చేశారు. జభారతదేశ వ్యాప్తంగా వర్చువల్ కోర్టుల ద్వారా పరిష్కరించిన కేసుల వివరాలను అనెక్చర్-1లో జోడించడం జరిగింది. 30.06.2023 నాటికి 18 రాష్ట్రాలు / కేంద్రపాలిత ప్రాంతాలలో, అంటే ఢిల్లీ  హర్యానా, గుజజరాత్, తమిళనాడు, కర్ణాటక, కేరళ , మహరాష్ట్ర , అస్సాం, ఛత్తీస్గఢ్, జమ్ము & కాశ్మీర్ , ఉత్తర్ప్రదేశ్, ఒడిషా, మేఘాలయ, హిమాచల్ ప్రదేశ్, మధ్య ప్రదేశ్, త్రిపుర, పశ్చిమ బెంగాల్, రాజస్థాన్లలో 22 అటువంటి కోర్టులు ఉన్నాయి.
న్యాయ సంస్కరణలపై కార్యాచరణ పరిశోధన & అధ్యయనాల పథకం కింద విభాగం కాలానుగుణంగా అర్హత కలిగిన సంస్థల నుంచి న్యాయ బట్వాడా, న్యాయ సంస్కరణల క్షేత్రంలో వివిధ అంశాలపై పరిశోధన పత్రాలను ఆహ్వానిస్తుంది. ఇటీవల భారతీయ న్యాయ బట్వాడా వ్యవస్థ కింద వర్చువల్ కోర్టుల విస్తరణకు సంబంధించి పరిధిని అన్వేసించడం పై ప్రతిపాదనలను ఆహ్వానించారు. కార్యాచరణ పరిశోధనల కింద అన్ని ప్రతిపాదనలను నిర్దేశించిన మార్గదర్శకాల ప్రకారం మూల్యంకనం చేయడమే కాక పేర్కొన్న పథకం కోసం రూపొందించిన ప్రాదజెక్టు మంజూరు కమిటీ ఆమోదానికి లోబడి ఉంటాయి.
వర్చువల్ కోర్టుల స్థాపన అనేది న్యాయవ్యవస్థ పరిధిలోకి, ఆయా రాష్ట్ర ప్రభుత్వాల పరిధిలోకి ఖచ్చితంగా వస్తుంది. ఈ విషయంలో కేంద్ర ప్రభుత్వానికి ప్రత్యక్ష పాత్ర ఉండదు.
ప్రధాన మంత్రి కార్యాలయం
‘పరీక్షా పే చర్చా 2023’ కు సంబంధించినకార్యకలాపాల లో పాలుపంచుకోవలసింది గా విద్యార్థుల ను, తల్లితండ్రులను మరియు ఉపాధ్యాయుల ను ఆహ్వానించిన ప్రధాన మంత్రి
‘పరీక్షా పే చర్చా 2023’ కు సంబంధించిన కార్యకలాపాల లో పాలుపంచుకోవలసింది గా విద్యార్థుల కు, తల్లితండ్రుల కు మరియు ఉపాధ్యాయుల కు ప్రధాన మంత్రి శ్రీ నరేంద్ర మోదీ ఆహ్వానం పలికారు. మన విద్యార్థుల కు ఒత్తిడి కి తావు ఉండనటువంటి పరిసరాల ను ఏర్పరచే దిశ లో అంతా కలసికట్టుగా పని చేయవలసిన అవసరం ఎంతైనా ఉంది అని ప్రధాన మంత్రి స్పష్టం చేశారు.
విద్య మంత్రిత్వ శాఖ చేసిన ఒక ట్వీట్ ను ప్రస్తావిస్తూ, ప్రధాన మంత్రి మరొక ట్వీట్ లో -
‘‘ ‘పరీక్షా పే చర్చా 2023’ కు సంబంధించిన ఈ ఆసక్తిదాయకమైన కార్యకలాపాల లో పాలుపంచుకోవలసింది గా ఎగ్జామ్ వారియర్స్ అందరికి, వారి తల్లితండ్రుల కు మరియు ఉపాధ్యాయుల కు నేను పిలుపు ను ఇస్తున్నాను. మన విద్యార్థుల కు ఒత్తిడి ఎదురు కాని పరిసరాల ను ఏర్పరచే దిశ లో మనం అందరం కలసికట్టుగా పాటుపడదాం రండి. #PPC2023 ’’ అని పేర్కొన్నారు.
ప్రధాన మంత్రి కార్యాలయం
నల్లధనాన్ని తగ్గించడానికి, పన్ను సమ్మతిని పెంచడానికి, పారదర్శకతకు ప్రోత్సాహాన్ని ఇవ్వడానికి పెద్ద కరెన్సీ నోట్ల రద్దు సహాయపడింది : ప్రధానమంత్రి
"నల్లధనాన్ని తగ్గించడానికి, పన్ను సమ్మతి మరియు క్రమబద్దీకరణ పెంచడానికి సహాయపడ్డంతో పాటు పారదర్శకతకు, పెద్ద కరెన్సీ నోట్ల రద్దు ఊపునిచ్చింది." అని ప్రధానమంత్రి శ్రీ నరేంద్రమోదీ పేర్కొన్నారు.
"ఈ ఫలితాలు జాతీయ పురోగతికి ఎంతో ప్రయోజనకరంగా ఉన్నాయి." అని కూడా ప్రధానమంత్రి అన్నారు.
నీతి ఆయోగ్
గురుగావ్లో జరిగే చివరి శిఖరాగ్ర సమావేశంతో తొలి సంవత్సరాన్ని విజయవంతంగా పూర్తి చేయనున్న 'స్టార్టప్20 ఎంగేజ్మెంట్ గ్రూప్'
భారతదేశ జీ20 అధ్యక్షతన, స్టార్టప్20 ఎంగేజ్మెంట్ గ్రూప్ జులై 3 & 4 తేదీల్లో గురుగావ్లో సమావేశం అవుతుంది. ఆ శిఖరాగ్ర సమావేశానికి ‘స్టార్టప్20 శిఖర్’ అని పేరు పెట్టారు.
సంస్కృతంలో "శిఖర్" అంటే "పర్వత శిఖరం" అని అర్ధం. ప్రపంచ అంకుర సంస్థల వ్యవస్థ భవిష్యత్తును రూపొందించడంలో సాధించిన శిఖర స్థాయి విజయాలకు ఇది ప్రతీక.
అధికారిక తుది విధాన ప్రకటనకు గుర్తుగా ఈ సదస్సు నిలిచిపోతుంది. జీ20 దేశాలు, ఇతర ఆహ్వానిత దేశాల ప్రతినిధులతో కూడిన స్టార్టప్20 ఎంగేజ్మెంట్ గ్రూప్ ఉమ్మడి విజ్ఞానం & అవిశ్రాంత ప్రయత్నాలను ఆ సమగ్ర పత్రం సూచిస్తుంది. పరివర్తన & సమ్మిళిత అంకుర సంస్థల వ్యవస్థ, వేగవంతమైన ఆర్థిక వృద్ధి, ఆవిష్కరణలు, దేశాల మధ్య సహకారాన్ని పెంపొందించేందుకు విధాన ప్రకటన పునాది వేస్తుంది.
ఆ రెండు రోజుల్లో వైవిధ్యభరితంగా, లీనమయ్యేలా సదస్సు ఉంటుంది. విజ్ఞానాన్ని పెంచే చర్చలు, ప్రదర్శనలు, అద్భుతమైన నెట్వర్కింగ్ అవకాశాలు ఉంటాయి. పరిశ్రమ నిపుణులు, విధాన నిర్ణేతలు, నాయకులతో అనుసంధానం కావడానికి, వ్యూహాత్మక పొత్తులు కుదుర్చుకోవడానికి, ప్రపంచ స్థాయి అంకుర సంస్థల పథాన్ని రూపొందించడానికి ఇక్కడ అవకాశం ఏర్పడుతుంది.
ఈ సదస్సులో పాటు ఉత్పత్తి ప్రదర్శనలు కూడా ఉంటాయి. అంకుర సంస్థలు, తాము రూపొందించిన ఉత్పత్తులు, సేవలను ప్రదర్శిస్తాయి. అంతే కాకుండా, పెట్టుబడిదార్లను ఆకర్షించే చర్చలు, మార్గదర్శక కార్యక్రమాలు, ఇతర నెట్వర్కింగ్ అవకాశాల్లోనూ పాల్గొంటాయి. ఇతర స్టార్టప్20 కార్యక్రమాల తరహాలోనే ఇక్కడ కూడా కళ, సంస్కృతుల మేళవింపు చూడవచ్చు.
ఆర్థిక వృద్ధి, సామాజిక ప్రభావం అంశాల్లో అంకుర సంస్థల అపార సామర్థ్యాన్ని ఈ శిఖరాగ్ర సదస్సు ప్రతిబింబిస్తుంది. ఆవిష్కరణలు, వ్యవస్థాపకతను పెంపొందించే వాతావరణం ద్వారా, అంకుర సంస్థల పూర్తి సామర్థ్యాన్ని వెలికితీయడం, ఆర్థిక వృద్ధి, ఉద్యోగ కల్పన, సుస్థిరాభివృద్ధిని ఈ సదస్సు ప్రోత్సహిస్తుంది.
స్టార్టప్20కి అధ్యక్షత వహిస్తున్న డా.చింతన్ వైష్ణవ్ ఈ సదస్సు పట్ల ఉత్సాహం వ్యక్తం చేశారు. "ఈ సంవత్సరం స్టార్టప్20 ప్రయాణంలో ఈ చివరి దశను ఒక నూతన ఆరంభంగా నేను భావిస్తున్నాను. నెల రోజుల కార్యక్రమాల ముగింపును గురుగావ్లో మాతో కలిసి సమిష్టిగా జరుపుకోవాలని ప్రతినిధులందరినీ హృదయపూర్వకంగా ఆహ్వానిస్తున్నాం. అంకుర సంస్థల సామర్థ్యాన్ని వెలికితీసి, వాటి శక్తివంతమైన, స్థిరమైన భవిష్యత్తుకు మార్గం సుగమం చేసే మొట్టమొదటి శక్తిమంతమైన ప్రకటనపై మేం ఏకాభిప్రాయం సాధించాం."
ప్రపంచ అంకురసంస్థల వ్యవస్థ భవిష్యత్తును రూపొందించే లక్ష్యంతో భారతదేశ జీ20 అధ్యక్షతన స్టార్టప్20 ఎంగేజ్మెంట్ గ్రూప్ పని చేస్తుంది. జీ20 దేశాలు, ఆహ్వానిత దేశాల ప్రతినిధులతో కూడిన స్టార్టప్20, ఆర్థిక వృద్ధి & సామాజిక ప్రభావం అంశాల్లో అంకుర సంస్థల పూర్తి సామర్థ్యాన్ని వెలికితీయడానికి ప్రయత్నిస్తుంది.
యువజన వ్యవహారాలు, క్రీడల మంత్రిత్వ శాఖ
పాటియాలా ఎన్ఎస్ఎన్ఐఎస్ కు చెందిన రీడిజైన్ చేసిన స్పోర్ట్స్ కోచింగ్ డిప్లొమా కోర్సును ప్రారంభించిన కేంద్ర మంత్రి శ్రీ కిరణ్ రిజిజు
పాటియాలాలోని నేతాజీ సుభాష్ నేషనల్ ఇన్ స్టిట్యూట్ ఆఫ్ స్పోర్ట్స్ లో  రీడిజైన్ చేసిన క్రీడల్లో డిప్లొమా కోర్సును కేంద్ర యువజన వ్యవహారాలు, క్రీడల శాఖ మంత్రి శ్రీ కిరణ్ రిజిజు లాంఛనప్రాయంగా ప్రారంభించారు. వర్చువల్ గా జరిగిన ఈ కార్యక్రమంలో స్పోర్ట్స్ అధారిటీ ఆఫ్ ఇండియా డైరెక్టర్ జనరల్ శ్రీ సందీప్ ప్రధాన్, సంస్థ హై పెర్ఫార్మెన్స్ డైరెక్టర్ శ్రీ పుష్పేంద్ర గార్గ్, సీనియర్ ఎగ్జిక్యూటివ్ డైరెక్టర్  కల్నల్ ఆర్.బిష్ణోయ్, దేశంలోని పలువురు అథ్లెట్లు పాల్గొన్నారు. ఈ కోర్సులోకి దేశంలోని ప్రముఖ క్రీడాకారులను నేరుగా చేర్చుకోవడం ఇదే ప్రథమం. పేరుప్రతిష్ఠలున్న 34 మంది క్రీడాకారులు ఈ కోర్సులో తొలిసారిగా చేరారు. వచ్చే ఏడాది వారంతా భారత కోచింగ్ వ్యవస్థలో భాగస్వాములవుతారు.
ఈ కార్యక్రమంలో కేంద్ర యువజన వ్యవహారాలు, క్రీడల శాఖ మంత్రి మాట్లాడుతూ “పాటియాలాలోని ఎన్ఎస్ఎన్ఐఎస్ ప్రీమియెర్ క్రీడా సంస్థల్లో ఒకటి. శాయ్ కి చెందిన డిప్లొమా కోర్సు మీకు అద్భుతమైన విశ్వసనీయతను ఇస్తుంది, నేను శాయ్ కోచ్ ని అని గర్వంగా చెప్పుకోగలుగుతారు. ఈ సంస్థ నిర్వహిస్తున్న58వ బ్యాచ్ డిప్లొమా కోర్సు మీకు విలువను జోడించేందుకు, వ్యవస్థీకృత కోచ్ అయ్యేందుకు అద్భుతమైన అవకాశం. దేశంలో క్రీడాకారుల విలువను, ఆత్మగౌరవాన్ని ఇనుమడింపచేసేందుకు, క్రీడలతో అనుసంధానమైన వారికి మెరుగైన ఉపాధి అవకాశాలు కల్పించేందుకు, వారి సంక్షేమానికి మేం శ్రమిస్తున్నాం” అన్నారు.
రాబోయే అథ్లెట్ల తరానికి తమ అనుభవాన్ని జోడించి బోధించేందుకు ఈ మాజీ క్రీడాకారులు కృషి చేస్తారని ఆశిస్తున్నానని క్రీడల మంత్రి అన్నారు. “ప్రతిభను వెలికి తీసి కోచింగ్ సదుపాయాలు మెరుగుపరిచే మా కృషిలో మాజీ క్రీడాకారులందరూ భాగస్వాములు కావాలని మేం ఆహ్వానిస్తున్నాం. ఈ రంగంలో ఉన్న వారందరి అవసరాలపై ప్రభుత్వానికి అవగాహన ఉంది” అని రిజిజు చెప్పారు.
2020-21 విద్యా సంవత్సరానికి ఈ డిప్లొమా కోర్సును రీడిజైన్ చేసి అందించాలని శాయ్ 27వ కౌన్సిల్ సమావేశంలో కీలక నిర్ణయం తీసుకున్నారు. ప్రపంచ క్రీడా రంగంలో చోటు చేసుకుంటున్న మార్పులు పరిగణనలోకి తీసుకుని అథ్లెట్లకు శిక్షణ ఇచ్చే కోచ్ లను అంతర్జాతీయ ప్రమాణాలకు దీటుగా తీర్చిదిద్దేందుకు ఈ నిర్ణయం తీసుకున్నారు. స్పోర్ట్స్ కోచింగ్ లో భాగస్వాములయ్యేందుకు ప్రముఖ క్రీడాకారులు ఆసక్తి ప్రదర్శిస్తూ ఉండడం కూడా ఈ కోర్సు రీ డిజైన్ చేయాలని నిర్ణయించడానికి కారణం.
దీనికి తుది రూపం ఇచ్చే ముందు వివిధ క్రీడా విభాగాలకు చెందిన జాతీయ క్రీడా సమాఖ్యలు, వాటితో అనుబంధం గల ప్రముఖులతో విస్తృత సంప్రదింపులు జరిపారు. దేశంలో క్రీడాకోచింగ్ వ్యవస్థను బలోపేతం చేయడం లక్ష్యంగా ఒలింపియన్లతో పాటు ప్రముఖ క్రీడాకారులకు ఈ కోర్సులో నేరుగా అడ్మిషన్ కల్పించడం కూడా ఇదే ప్రథమం.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
గత ఐదేళ్లలో అంటే 2018, 2019, 2020, 2021, 2022, 2023 , వివిధ సివిల్ సర్వీస్ అధికారులపై 135 కేసులు  సిబిఐ నమోదు చేసిందని వెల్లడించిన కేంద్ర మంత్రి డాక్టర్ జితేంద్ర సింగ్
ఈ 135 కేసులకు గాను 57 కేసుల్లో విచారణ కోసం సంబంధిత కోర్టుల్లో దాఖలైన చార్జిషీట్లు
గత ఐదేళ్లలో , సీవీసీ  మొదటి దశ సలహా సమయంలో 12,756 మంది అధికారులపై, రెండవ దశ సలహా సమయంలో 887 మంది అధికారులపై చర్యలకు సిఫార్సు చేసిందని వెల్లడించిన మంత్రి
ఇందులో 719 మంది అధికారులకు సంబంధించి ప్రాసిక్యూషన్ చేయాలని సూచించారు
గత ఐదేళ్లలో, అంటే 2018, 2019, 2020, 2021, 2022, 2023 , సిబిఐ వివిధ సివిల్ సర్వీస్ అధికారులపై 135 కేసులు  నమోదు చేసిందని కేంద్ర సైన్స్ & టెక్నాలజీ; సిబ్బంది,ప్రజా సమస్యలు, పెన్షన్స్, అటామిక్ ఎనర్జీ, స్పేస్, పీఎంఓ శాఖల సహాయ  మంత్రి డాక్టర్ జితేంద్ర సింగ్ ఈరోజు తెలియజేసారు.
రాజ్యసభలో ఒక ప్రశ్నకు వ్రాతపూర్వక సమాధానంలో, డాక్టర్ జితేంద్ర సింగ్ ఈ 135 కేసులలో 57 కేసులలో విచారణ కోసం సంబంధిత కోర్టులలో ఛార్జ్-షీట్లు దాఖలు చేసినట్లు తెలిపారు. నమోదైన ఈ 135 కేసుల రాష్ట్రాల వారీగా అనుబంధం-Iలో వివరించారు.
గత ఐదేళ్లలో , సీవీసీ  మొదటి దశ సలహా సమయంలో 12,756 మంది అధికారులపై, రెండవ దశ సలహా సమయంలో 887 మంది అధికారులపై చర్య తీసుకోవాలని కూడా సిఫార్సు చేసింది. ఇందులో 719 మంది అధికారులకు సంబంధించి ప్రాసిక్యూషన్ మంజూరు చేయాలని సూచించారు.
అనుబంధం – I
రాష్ట్రాల వారీగా గత ఐదేళ్లలో [2018 నుండి 2022 & 2023 ] సివిల్ సర్వీస్ అధికారులపై సిబిఐ నమోదు చేసిన కేసుల విభజన
|
|
క్రమ సంఖ్య
|
|
రాష్ట్రం/యూటీ
|
|
నమోదైన కేసులు
|
|
-
|
|
ఆంధ్రప్రదేశ్
|
|
1
|
|
-
|
|
అరుణాచల్ ప్రదేశ్
|
|
1
|
|
-
|
|
అస్సాం
|
|
4
|
|
-
|
|
బీహార్
|
|
5
|
|
-
|
|
గోవా
|
|
2
|
|
-
|
|
గుజరాత్
|
|
7
|
|
-
|
|
హర్యానా
|
|
9
|
|
-
|
|
జమ్మూ కాశ్మీర్
|
|
10
|
|
-
|
|
ఝార్ఖండ్
|
|
6
|
|
-
|
|
కర్ణాటక
|
|
5
|
|
-
|
|
కేరళ
|
|
1
|
|
-
|
|
మహారాష్ట్ర
|
|
24
|
|
-
|
|
మణిపూర్
|
|
2
|
|
-
|
|
మేఘాలయ
|
|
1
|
|
-
|
|
ఒడిశా
|
|
2
|
|
-
|
|
పంజాబ్
|
|
6
|
|
-
|
|
రాజస్థాన్
|
|
6
|
|
-
|
|
తమిళనాడు
|
|
5
|
|
-
|
|
తెలంగాణ
|
|
6
|
|
-
|
|
ఉత్తరప్రదేశ్
|
|
11
|
|
-
|
|
పశ్చిమ బెంగాల్
|
|
1
|
|
22.
|
|
చండీగఢ్
|
|
5
|
|
23.
|
|
ఢిల్లీ
|
|
15
|
|
|
|
మొత్తం
|
|
135
<><><><><>
(Visitor Counter : 43
నైపుణ్యాభివృద్ధి మంత్రిత్వ శాఖ
భారత్ను ఐదు ట్రిలియన్ డాలర్ల ఆర్థిక వ్యవస్థగాను, స్వావలంబన కలిగిన దేశంగాను నిలిపేందుకు స్కిల్లింగ్, రీ-స్కిల్లింగ్, అప్-స్కిల్లింగ్, ఇండస్ట్రీ-కనెక్ట్ స్కిల్లింగ్ అవసరంః డాక్టర్ మహేంద్ర నాథ్ పాండే
పీహెచ్డీ ఛాంబర్ 115వ వార్షిక సమావేశం సందర్భంగా భారత ప్రధాన మంత్రి శ్రీ నరేంద్ర మోడీ తరపున, తన తరపున కేంద్ర నైపుణ్యాభివృద్ధి, వ్యవస్థాపకత శాఖ మంత్రి డాక్టర్ మహేంద్రనాథ్ పాండే ఛాంబర్ను అభినందించారు. గౌరవ ప్రధాన మంత్రి శ్రీ నరేంద్రమోడి నాయకత్వాన్ని డాక్టర్ మహేంద్రనాథ్ పాండే ఈ సందర్భంగా ప్రస్తుతించారు. అత్యంత కఠినమైన కోవిడ్ సమయంలో చేపట్టిన విస్తృతమైన చర్యలను మంత్రి ఈ కార్యక్రమంలో భాగంగా ప్రశంసించారు. డాక్టర్ పాండే మాట్లాడుతూ స్కిల్ ఇండియా అనే భావన దేశంలోనూ, దేశం వెలుపల ఒక పాదముద్రను రూపొందిస్తోందని అన్నారు. కోవిడ్ మహమ్మారి విస్తరించిన గత ఏడు నెలల్లో ప్రతి రాష్ట్ర మరియు జిల్లాలోని మన విద్య మరియు నైపుణ్య విభాగంలో భాగస్వామ్యంగా ఉన్న పర్యావరణ వ్యవస్థలు వినూత్న ఆలోచనలతో తగు విధంగా సహకరించడానికి ముందుకు వచ్చాయని అన్నారు. భారత్ను 5 ట్రిలియన్ డాలర్ల ఆర్థిక వ్యవస్థగాను, స్వావలంబన దేశంగా మార్చడానికి, ముందుకు సాగడానికి స్కిల్లింగ్ , రీ-స్కిల్లింగ్  మరియు అప్-స్కిల్లింగ్ , నైపుణ్య శిక్షణా కేంద్రాలు, ఇండస్ట్రీ కనెక్ట్ స్కిల్లింగ్  మరియు ఇండస్ట్రీ డిమాండ్ స్కిల్లింగ్  ఎంతో ముఖ్యం అని మంత్రి మహేంద్రనాథ్ పాండే అభిప్రాయపడ్డారు.'ఆత్మ నిర్భర్ స్కిల్డ్ ఎంప్లాయీ ఎంప్లాయర్ మ్యాపింగ్'  యొక్క ప్రాముఖ్యత గురించి పాండే ప్రధానంగా ప్రస్తావించారు. ఈ రంగాలలో నైపుణ్యం మరియు శ్రామిక శక్తి యొక్క డిమాండ్-సరఫరా అంతరాన్ని తగ్గిస్తుందని అన్నారు. కేంద్ర నైపుణ్యం అభివృద్ధి, వ్యవస్థాపకత మంత్రిత్వ శాఖకు మద్దతివ్వడంలో పీహెచ్డీ ఛాంబర్ మొత్తంగా గణనీయమైన పాత్ర పోషిస్తుందని మంత్రి మహేంద్రనాథ్ పాండే అన్నారు. స్కిల్డ్ ఇండియా మిషన్, మేటి ఆర్థిక పథం, స్వావలంబనను కలిగిన భారత్ను తీర్చిదిద్దే విషయమై తమ మంత్రిత్వ శాఖకు ఛాంబర్ తగిన తొడ్పాటు అందిస్తోందని అన్నారు. భారత్ను ప్రపంచ నైపుణ్యత రాజధానిగా
తీర్చిదిద్దాలనే దృష్టితో నైపుణ్య అభివృద్ధి, వ్యవస్థాపక మంత్రిత్వ శాఖ 2014-15 నుండి దేశంలో ఐదు కోట్ల మందికి పైగా ప్రజలను నైపుణ్యత శక్తిగా మార్చడానికి గాను కృషి చేసిందని అన్నారు. అలాగే, నైపుణ్యత అభివృద్ధికి గాను మంత్రిత్వ శాఖ వివిధ దేశాలతో నైపుణ్య అభివృద్ధిపై వివిధ రకాల అవగాహన ఒప్పందాలు కుదుర్చుకుంది. భారత యువత నైపుణ్యతకు ప్రపంచంలోనే గుర్తింపుతేవడం అప్రెంటిస్షిప్ ప్రోగ్రాంను విస్తరించడం వంటివి ఇందులో భాగంగా ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 105.7 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,05,78,05,425
|
|
అందుబాటులోని నిల్వలు
|
|
12,02,54,104
105.7 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
పూర్వ ఉప రాష్ట్రపతి శ్రీ ఎమ్. వెంకయ్య నాయుడు ఆధ్వర్యం లో జరిగిన ఉగాదివేడుకల లో పాలుపంచుకొన్న ప్రధాన మంత్రి
పూర్వ ఉప రాష్ట్రపతి శ్రీ ఎమ్. వెంకయ్య నాయుడు ఆధ్వర్యం లో జరిగిన ఉగాది వేడుకల లో ప్రధాన మంత్రి శ్రీ నరేంద్ర మోదీ పాలుపంచుకొన్నారు.
పూర్వ ఉప రాష్ట్రపతి శ్రీ ఎమ్. వెంకయ్య నాయుడు ట్వీట్ కు ప్రధాన మంత్రి ప్రత్యుత్తరాన్ని ఇస్తూ -
‘‘మన పూర్వ ఉప రాష్ట్రపతి శ్రీ @MVenkaiahNaidu గారి ఆధ్వర్యం లో జరిగిన ఉగాది వేడుకల లో పాలుపంచుకొన్నందుకు సంతోషిస్తున్నాను. దశాబ్ధాల నుండి ఆయన నాకు తెలుసును, సంస్కృతి అంటే ఆయన లో ఎంతటి ఉద్వేగం ఉన్నదీ మరియు ముఖ్యమైనటువంటి పండుగల వేళ ఆయన ఎంతటి ఉత్సాహాన్ని కనబరుస్తుంటారన్నదీ నాకు ఎరుకే.’’ అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
డిసెంబర్ 12వ తేదీ నుండి జరిగే రెజ్లింగ్ ప్రపంచ కప్ పోటీల్లో భారతదేశానికి ప్రాతినిధ్యం వహిస్తున్న 24 మంది అభ్యర్థుల్లో రవి కుమార్, దీపక్ పునియా ఉన్నారు
మార్చిలో కరోనావైరస్ వ్యాప్తి తరువాత జరుగుతున్న - మొదటి అంతర్జాతీయ పోటీ
2020 డిసెంబర్, 12వ తేదీ నుండి డిసెంబర్, 18వ తేదీ వరకు జరిగే, సీనియర్ వ్యక్తిగత ప్రపంచ కప్ పోటీల్లో భారతదేశానికి ప్రాతినిధ్యం వహిస్తున్న 42 మంది సభ్యులు  సెర్బియాలోని బెల్ గ్రేడ్ వెళ్తున్నారు. కరోనా వైరస్ మహమ్మారి కారణంగా మార్చిలో దేశవ్యాప్తంగా లాక్ డౌన్ విధించిన తరువాత, భారత రెజ్లర్లు పాల్గొంటున్న మొదటి అంతర్జాతీయ పోటీ ఇది.
క్రీడాకారులు, కోచ్ లు, రిఫరీల విమాన ప్రయాణ టికెట్లు; భోజన, వసతి సౌకర్యాలు; యునైటెడ్ వరల్డ్ రెజ్లింగ్ లైసెన్సు ఫీజు; వీసా ఫీజుతో పాటు వ్యక్తిగత ఖర్చుల కోసం మొత్తం 90 లక్షల రూపాయల వ్యయంతో, ఈ పోటీల్లో పాల్గొనడానికి ప్రభుత్వం ఆమోదం తెలియజేసింది.
ఈ పోటీల్లో పాల్గొంటున్న రెజ్లర్లు :
పురుషుల ఫ్రీస్టైల్ విభాగం : రవి కుమార్ , రాహుల్ అవేర్ , నవీన్ , గౌరవ్ బలియన్ , దీపక్ పునియా , సత్యావర్త్ కడియన్ , సుమిత్ .
పురుషుల గ్రీకో-రోమన్ విభాగం : అర్జున్ హలకుర్కి , జ్ఞానేందర్ , సచిన్ రానా , అశు , ఆదిత్య కుండు , సజన్ , సునీల్ కుమార్ , హర్దీప్ , నవీన్ 
మహిళల విభాగం : నిర్మలా దేవి , పింకీ , అన్షు , సరిత , సోనమ్ , సాక్షి మాలిక్ , గుర్షరన్ ప్రీత్ కౌర్ , కిరణ్ 
బజరంగ్ పునియా ; వినేష్ ఫోగట్  తో పాటు రవి కుమార్ మరియు దీపక్ పునియా ల ద్వారా కుస్తీలో భారతదేశం మొత్తం నాలుగు ఒలింపిక్ కోటాలను సాధించింది.
2021 మార్చి నెలలో జరిగే ఆసియా అర్హత పోటీలు మరియు 2021 ఏప్రిల్, 29వ తేదీ నుండి 2021 మే, 2వ తేదీ వరకు జరిగే ప్రపంచ అర్హత పోటీల్లో మిగిలిన కోటాలు సాధించడానికి వారికి మరో రెండు అవకాశాలు ఉంటాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు ఇప్పటిదాకా 29.10 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 3.06 కోట్ల డోసులు
భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వస్తోంది. కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన టీకామందు మునుపటిలాగానే రాష్టాలకు పూర్తిగా ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 29.10 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 26,04,19,412 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 3.06 కోట్లకు పైగా  టీకా డోసులు పంపిణీకి అందుబాటులో ఉన్నాయి. పైగా, మరో 24,53,080 టీకా డోసులు వచ్చే 3 రోజుల్లో రాష్ట్రాలకు, కేంద్రపాలిత ప్రాంతాలకు అందుతాయి